РАБОТНИК ПОДДРЪЖКА НА СГРАДИ

Клас по НКПД: 9 - професии, неизискващи специална квалификация

Код по НКПД: 9312 0008

І. ОПИСАНИЕ НА ДЛЪЖНОСТТА

Обобщено описание на работата, която извършва изпълнителят на длъжността:

1.Поддържа в изправност поверените му съоръжения и устройства, като осигурява правилната им и непрекъсната експлоатация. Извършва цялостна подготвителна дейност, необходима за ремонт и поддръжка на сградата. 

Трудови задачи и задължения, характеризиращи съдържанието на длъжността:

2.Осигурява надеждна и безаварийна работа, правилна експлоатация и своевременен ремонт на видовете оборудване, инсталации, комуникации, установки, машини и приспособления за които отговаря; 

3.Следи за състоянието и за изправността на предоставената му техника, инструменти и материали и се грижи за тяхното правилно използване.

4.анализира причините за аварии, като разработва мероприятия за предотвратяването им; 

5.Следи работата на устройствата и съоръженията, извършва технически прегледи и профилактика.

6.Постоянно следи за състоянието на сградите и помещенията на дружеството.

7.При възникнала необходимост за ремонт, както и при аварийна ситуация информира Управителят на хотела

8.Извършва строителни и довършителни работи по ремонта и поддръжката на сградния фонд и помещенията на хотела.

9.Участва в подготвителните работи и извършва необходимите строително-ремонтни работи по сградите и помещенията на дружеството, а при извършване на ново строителство изпълнява задачи съобразно професионалната си компетентност.

10.Присъства при извършване на предварително съгласувани строителни и ремонтни работи, засягащи поддържаните от него съоръжения. 

11.Дава указания на работниците за провеждане на ремонтните работи, с оглед да се избегнат повреди по съответните съоръжения.

12.Прави заявки за необходимите материали и консумативи необходими за поддръжката на хотела.

13.Локализира и отстранява възникнали повреди в апаратурата

14.При получен сигнал посещава незабавно съответното място за откриване на причината за повредата и отстраняването й

15.Уведомява Управителят на хотела при невъзможност самостоятелно да отстрани възникнала повреда

16.Прави писмен доклад в случаи на констатирани неправомерни действия при експлоатацията от страна на персонала и при констатиране на нанесени повреди, щети и кражби

17.Предава на Управителя за съхранение техническата документация и монтажни схеми на обслужваните от него устройства и отразява извършени изменения в тях

18.Информира Управителя за местонахождението си и работата, която извършва в рамките на работното си време

19.Участва в инструктажа по техника на безопасността и инструктира работниците, обслужващи съоръженията и устройствата

20.При необходимост изпълнява и други задачи, възложени във връзка с изпълнение на работата.

ІІ. ПОДЧИНЕНОСТ, ВРЪЗКИ И ВЗАИМОДЕЙСТВИЯ 

На кого е подчинена длъжността:

 1. Длъжността е на пряко подчинение на Управителят на хотела

С кои други длъжности във фирмата си взаимодейства:

 2. В процеса на работата взаимодейства с всички служители на хотела.

С кои други фирми (или длъжности в тях) осъществява връзка:

 3. В процеса на работата осъществява връзка с доставчици и клиенти на хотела, както и със служители на други предприятия, институции и организации във връзка с изпълняваната работа .

Как се получават и отчитат задачите:

 4. Получава задачи от Управителят на хотела и салонният управител.

 5. Отчита извършените задачи пред Управителите, устно и писмено всекидневно.

ІІІ. ОТГОВОРНОСТИ НА ДЛЪЖНОСТТА

Материални и финансови:

 1. Носи отговорност за повереното му имущество - техника, инструменти и материали.

 2. Носи отговорност при установени липси на материали, поверени му във връзка с работата.

По безопасността на труда:

3. Служителят е длъжен да спазва утвърдените в предприятието правила за здравословни и безопасни условия на труд и правилата за противопожарна безопасност.

По опазване здравето и работоспособността на другите:

4. Носи отговорност за спазване правилата за противопожарна безопасност, техническите правила и норми. 

 5. Не допуска до работа със специализирани машини лица без правоспособност.

По опазване на фирмената тайна и поверителната информация:

 6. При изпълнение на своите задължения работникът е длъжен да не разпространява информация от личен характер, която би могла да накърни личното достойнство на ръководител, работник или служител в предприятието. Да бъде лоялен към работодателя, като не злоупотребява с неговото доверие и не разпространява поверителни за него сведения, както и да пази доброто име на работодателя. Длъжен е да не разпространява сведения, факти и информация, определени като фирмена или търговска тайна.

За резултатите от трудовата дейност:

 7. При изпълнение на задълженията си работникът носи отговорност за:

 - качеството на извършваната работа;

 - спазване на трудовата дисциплина;

 - правилното съхранение на материалите;

 - техническата изправност на поверената му техника;

 - точното извършване на възложените строително-монтажни работи;

 - правилната експлоатация и доброто състояние на поверената му инсталация, техника и инструменти.

ІV. УСЛОВИЯ НА ТРУД И ПРОИЗВОДСТВЕНА СРЕДА

Специфични условия на труд:

1.Работа с машини и съоражения

Режим на труд и почивка:

2.Осем-часов работен ден при сменен режим на труд и почивка 30 минути за обяд/вечеря, който период служителят избира сам, в зависимост от натовареността на работния процес.

Работно и униформено облекло, лични предпазни средства:

3.Използва лични предпазни средства, униформено облекло и отличителен знак, съдържащ името му и името на хотела.

Битови придобивки и привилегии:

4.Периодични медицински прегледи.

5.Ползване на фирмена почивна база

6.Отстъпки/ваучери за храна

V. СИСТЕМА ЗА РАБОТНАТА ЗАПЛАТА

 1. Твърдо месечно възнаграждение.

VІ. ИЗИСКВАНИЯ НА ДЛЪЖНОСТТА

 1. Постижения на изпълнителя:

 А) Вид и равнище на образованието: средно или средно-специално.

Б) Трудов опит:

 - минимум ..........................................г. трудов стаж на сходна позиция;

 - минимум ....................................г. общ трудов стаж.

 В) Специалните умения: правоспособност за работа с различни видове техника др. методите за планиране на ремонтните работи; да познава изискванията за дефектация, правилата за приемане и предаване на оборудването след ремонт;

 Г) Поведенчески характеристики: способности за работа в екип.

 2. Личностни изисквания към изпълнителя (задължителни и препоръчителни): комуникативност, деликатност, сръчност, отговорност, честност, лоялност.

 3. Основни нормативни актове, които трябва да познава лицето, заемащо длъжността:

- Кодекс на труда;

- Закон за техническите изисквания към продуктите и подзаконовите нормативни актове по прилагането му; 

- Нормативни актове за строителните правила;

- Закон за здравословни и безопасни условия на труд и подзаконовитенормативни актове по прилагането му

- Нормативни актове по безопасността на труда;

- Правилник за вътрешния трудов ред;

- Правила за осигуряване на безопасни и здравословни условия на труд;

 Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни или структурни промени.

Изготвил: .................................................. 

Утвърдил: ..............................................

Дата: ........................

Получих екземпляр от длъжностната характеристика: ...........................................

